CELEX: 62013CN0537
Language: sl
Date: 2013-10-14 00:00:00
Title: Zadeva C-537/13: Predlog za sprejetje predhodne odločbe, ki ga je vložilo Lietuvos Aukščiausiasis Teismas (Litva) 14. oktobra 2013 – Birutė Šiba proti Arūnas Devėnasu

11.1.2014   
            
            
               SL
            
            
               Uradni list Evropske unije
            
            
               C 9/17
            
         Predlog za sprejetje predhodne odločbe, ki ga je vložilo Lietuvos Aukščiausiasis Teismas (Litva) 14. oktobra 2013 – Birutė Šiba proti Arūnas Devėnasu
   (Zadeva C-537/13)
   2014/C 9/27
   Jezik postopka: litovščina
   
      Predložitveno sodišče
   
   Lietuvos Aukščiausiasis Teismas
   
      Stranki v postopku v glavni stvari
   
   
      Pritožnica: Birutė Šiba
   
      Druga stranka v pritožbenem postopku: Arūnas Devėnas
   
      Vprašanja za predhodno odločanje
   
   
               1.
            
            
               Ali se fizična oseba, ki prejema pravne storitve na podlagi sporazumov o opravljanju pravnih storitev, ki so bili z odvetnikom (advokatas) sklenjeni za plačilo, če so bile te storitve opravljene v zadevah, ki so navadno povezane z osebnimi interesi fizične osebe (razveza zakonske zveze, delitev premoženja, pridobljenega v zakonski zvezi in tako dalje), obravnava kot potrošnik v smislu predpisov EU o varstvu potrošnika?
            
         
               2.
            
            
               Ali se odvetnik (advokatas, ki opravlja „[svobodni] poklic“), ki s fizično osebo za plačilo sklene sporazum o opravljanju pravnih storitev, s katerim se zaveže, da bo te storitve opravil tako, da fizična oseba lahko doseže cilje neodvisno od svoje zaposlitve ali poklica, obravnava kot trgovec za namene predpisov EU o varstvu potrošnika?
            
         
               3.
            
            
               Ali sporazumi o opravljanju pravnih storitev za plačilo, ki jih odvetnik (advokatas) sklene v okviru svoje poklicne dejavnosti kot predstavnik svobodnega poklica, spadajo na področje uporabe Direktive Sveta 93/13/EGS (1) z dne 5. aprila 1993 o nedovoljenih pogojih v potrošniških pogodbah?
            
         
               4.
            
            
               Če je odgovor na tretje vprašanje pritrdilen, ali se za opredelitev teh sporazumov kot potrošniških pogodb uporabijo splošna merila ali se kot potrošniške pogodbe opredelijo v skladu s posebnimi merili? Če se za opredelitev takih sporazumov kot potrošniških pogodb uporabijo posebna merila, katera so ta?
            
         
      (1)  UL, posebna izdaja v slovenščini, poglavje 15, zvezek 2, str. 288.